หวั่น SPDC จู่โจมหมู่บ้านกะเหรี่ยงอีกระลอก
ประชาไท-19 ม.ค.48เมื่อวันที่ 10 ม.ค.ที่ผ่านมา กองกำลังทหารพม่า SPDCประมาณ 362 คน เข้าจู่โจมหมู่บ้าน K law Gaw และ Paw Bu La Hta ในช่วงวันปีใหม่ของกะเหรี่ยง ซึ่งมีการจัดงานเฉลิมฉลองในทุกๆ หมู่บ้านของรัฐ ทำให้ชาวบ้านประมาณ 300 คน อพยพออกจากหมู่บ้าน โดยบางส่วนต้องหนีเข้าป่า ไปซ่อนตัวตามถ้ำและภูเขา บางส่วนหนีข้ามมาที่ฝั่งไทย ซึ่งไม่อนุญาตให้ผู้อพยพข้ามมาอีก จากเหตุการณ์ที่เกิดขึ้นไม่มีผู้บาดเจ็บ แต่กองกำลังทหารพม่า SPDC ได้ปล้นเอาทรัพย์สิน สัตว์เลี้ยง อาหาร สิ่งของเครื่องใช้ต่างๆ ไปด้วย ทำให้ชาวบ้านที่หนีไปซ่อนตัวกำลังประสบปัญหาด้านสุขภาพและต้องการความช่วยเหลือทางการแพทย์ กองทัพสหภาพแห่งชาติกะเหรี่ยง( KNU) สามารถจับทหารพม่าSPDC ได้ 3 นาย และมี 6 นักโทษ ซึ่งถูกใช้แรงงานอย่างทารุณโหดร้ายจากทหารพม่าSPDC หนีมาขอความช่วยเหลือจากกลุ่ม KNU โดยคาดว่ากองกำลังทหารพม่า SPDC กำลังเตรียมกองกำลังเพื่อเข้าโจมตีอีกครั้งรายงานข่าวระบุ ทั้งนี้ หลังจากการโจมตีสงบลง กองกำลังทหารพม่า SPDC ได้บอกให้ชาวบ้านกลับหมู่บ้าน แต่ชาวบ้านยังหวาดกลัวอยู่จึงไม่กล้ากลับมา ซึ่งเหตุการณ์ดังกล่าวเกิดขึ้นทุกปีในช่วงปีใหม่ของกะเหรี่ยง ทำให้ว่าคาดการณ์ว่ากองกำลังทหารพม่า SPDC ต้องการที่จะเข้ามาควบคุมพื้นที่นี้ เนื่องจากเป็นพื้นที่ที่อุดมสมบูรณ์ไปด้วยถ่านหิน และเป็นเขตรอยต่อระหว่างชายแดนไทย ใกล้ ๆกับอำเภออุ้มผาง จ.ตาก แต่ยังไม่แน่ใจว่าเป็นเหตุผลที่แท้จริง และใกล้ๆ กับบริเวณนี้ ฐานกองกำลังของ KNU 2 แห่งก็ถูกจู่โจมในเวลาเดียวกันด้วย 
ประชาไท-19 ม.ค.48 เมื่อวันที่ 10 ม.ค.ที่ผ่านมา กองกำลังทหารพม่า SPDCประมาณ 362 คน เข้าจู่โจมหมู่บ้าน K law Gaw และ Paw Bu La Hta ในช่วงวันปีใหม่ของกะเหรี่ยง ซึ่งมีการจัดงานเฉลิมฉลองในทุกๆ